A néppárti bölcsek 2020 elején hozzák nyilvánosságra a vizsgálat eredményét a Fidesz tagságával kapcsolatban, írja a Magyar Nemzet. A lap szerint ezzel egy időben már a Fidesznek is markáns véleménye lesz a tagsága sorsáról.

Deutsch Tamás fideszes EP-képviselő szerint valóban le kell zárni a történetet heteken belül, illetve megerősítette, hogy Donald Tusk néppárti elnök személyesen egyeztet majd Orbán Viktorral.

Az EP-képviselő úgy véli, nem túl szívderítők a néppárt által képviselt politikai álláspontok, személyes véleménye szerint ez az irány a Fidesz álláspontjától egyre távolodó irány.

Azzal kapcsolatban, hogy Manfred Weber néppárti EP-frakcióvezető nemrég azt mondta, nem venné szívesen a Fidesz visszatérését, Deutsch azt mondta, Weber a frakcióvezetőségénél fogva nem választott tagja a néppárti elnökségnek, ott nem megmondóember vagy meghatározó személy.

Kiemelt kép: Ivándi-Szabó Balázs/24.hu